### Beslutningstema

I denne sag skal der tages stilling til tillæg 5 til Spildevandsplanen 2018-2027.

### Historik

Den 5. april 2022 blev der på baggrund af 3 forskellige scenarier vedtaget, at der skulle udarbejdes et udkast til en spildevandsplan for Vesterende- og Østerende Ballum. Den 24. november 2022 besluttede Kommunalbestyrelsen at sende udkast til tillæg 5 til Spildevandsplan 2018-27 i høring i 8 uger. Der blev afholdt et informationsmøde for de berørte borgere den 7. februar 2023. Der er 4 borgere, der har indsendt et høringssvar/bemærkning i høringsperioden

### Sagsfremstilling

I Udkast til tillæg 5 foreslås, at Sam Laursen og Østerende Ballum spildevandskloakeres. Dvs. det sanitære spildevand fra alle husstande skal ledes til renseanlæg i Ivan Danielsen. Tag- og overfladevand fra husstandene skal fortsat håndteres på egen grund. Udkast til tillæg omfatter ca. 76 ejendomme i alt. Som beskrevet ved Teknik- og Udvalgsmødet den 5. april 2022 vil en rensning af spildevandet betyde en reduktion i udledningen af forurenende stoffer til nærmiljøet og [adresse]. Vedtagelse af Tillæg 5 til Spildevandsplan 2018-2027 vil være det juridiske grundlag for kloakeringen og evt. ekspropriation af jord til placering af pumpestationer og kloakledninger.

I Vandområdeplan 2015-2021 er vandløbet Hørmøls udpeget til, at der skal ske en indsats for at forbedre miljøtilstanden, da målsætningen om god økologisk tilstand ikke er opfyldt. I Vandområdeplan 2015-2021 er der peget på, at det er en bedre rensning af spildevandet fra den spredte bebyggelse, der skal være den indsats, kommunen skal iværksætte. Forvaltningen gennemførte tilsyn den 25. maj 2021 og den 27. januar 2022 i området. På tilsynene kunne det konstateres, at der var en række åbne grøfter med tydelige spor af spildevandsudledning, ligesom der også var en tydelig lugt af spildevand. Ved en kloakering af Vesterende og Østerende [adresse] vil spildevandet skulle ledes til renseanlægget i Ivan Danielsen, der er godkendt til at modtage spildevandet fra området.

Strategisk indsats for Tønder Kommune:

I forhold til Verdensmålene vil en kloakering af Sam Laursen og Østerende [adresse] medvirke til, at der sker forbedringer af livet i havet og livet på land (verdensmål nr. 14 og 15). Når spildevandet bliver renset bedre på et renseanlæg, vil det reducere den samlede udledning af forurenende stoffer. Det vil betyde ca. 346 kg mindre kvælstof (60%) og 58 kg mindre fosfor (60%) i vandmiljøet om året, belastningen med organisk stof nedsættes med 2299 kg/år (97 %). Livet på land vil blive forbedret, som følge af der ikke vil være spildevandsbelastede grøfter i nærområdet.

Ved gennemførelse af kloakering af Vesterende og Østerende Ballum sikres en langtidsholdbar løsning for områdets spildevandshåndtering og vandkvaliteten i vandløbet Aage Bertelsen. Den hygiejniske og miljømæssige kvalitet i det omkringliggende grøftesystem vil forbedres, ligesom [adresse] vil få tilført mindre kvælstof og fosfor.

Høringssvar

I vedlagte bilag fremgår de 4 høringssvar og forvaltningens bemærkninger. Høringsvar handler dels om, hvorvidt Silas Jensen er forurenet, om gener i forbindelse med nedgravning af rør samt om hjælp til finansiering for de enkelte husejere. Som nævnt ovenfor viser statens vandplanlægning at målsætningen for Hørmols ikke er opfyldt, og at indsatsen for at forbedre miljøstilstanden er en bedre rensning af spildevandet. Spørgsmålene om gener i forbindelse med nedgravning af rør er sendt til Tønder Spildevand, og de svarer, at de vil tilrette arbejdet, så det er muligt at komme rundt i området via omkørsel, der vil blive skiltet. Når Tønder Spildevand er færdige med anlægsarbejdet, vil der normalt være et år for den enkelte grundejer til at tilslutte sig kloak. Grundejer kan dermed gennemføre kloakarbejdet på den årstid, der passer bedst. På borgermødet blev det fortalt, at der er forskellige muligheder for økonomisk hjælp til husejerne. Borgerne vil blive grundigt oplyst om hjælpemulighederne, når mulighed for tilslutning nærmer sig.

Det er Tønder Spildevand A/S, der skal afholde udgifterne til etablering af spildevandsledninger. Husejerne skal betale tilslutningsbidrag og omlægning af kloak på egen grund. Der er forskellige muligheder for støtte til husejerne.

### Økonomi

Tillæget forventes ikke at have økonomiske konsekvenser.

### Lovgrundlag

Miljøbeskyttelsesloven, Indsatsbekendtgørelsen

### Direktøren for Teknik/Miljø, Service og Beskæftigelse indstiller

at tillæg 5 til Spildevandsplan 2018-27 godkendes, og

at indstillingen sendes videre til Økonomiudvalg og Kommunalbestyrelse.

### Beslutning

Indstillingen anbefales.